ລັດຖະບານລາວ ຈະຈັດເກັບລາຍຮັບ ໃຫ້ໄດ້ ເຖິງ 96 ເປີເຊັນ ຂອງແຜນການປີ 2017
ທະນາຄານພັດທະນາເອເຊຍ ລາຍງານວ່າ ການຈັດເກັບລາຍຮັບ ໄດ້ຕ່ຳກວ່າແຜນການດັ່ງກ່າວ ຍັງເຮັດ ໃຫ້ລັດຖະບານລາວ ຕ້ອງປັບລົດເປົ້າໝາຍ ຂອງການຈັດເກັບລາຍຮັບ ຕະຫຼອດແຜນການປີນີ້ລົງ.
ລັດຖະບານລາວ ຈະຈັດເກັບລາຍຮັບໃຫ້ໄດ້ເຖິງ 96 ເປີເຊັນ ຂອງແຜນການຕະຫຼອດ ປີ 2017 ຫາກແຕ່ວ່າ ໃນໄລຍະ 3 ເດືອນຕົ້ນປີນີ້ກໍຍັງສາມາດຈັດເກັບລາຍຮັບໄດ້ພຽງ ແຕ່ 19 3 ເປີເຊັນ ຂອງແຜນການ ຕະຫຼອດປີເທົ່ານັ້ນ ທ່ານສົມດີ ດວງດີ ຮອງນາຍົກລັດຖະມົນຕີ ແລະ ລັດຖະມົນຕີວ່າການ ກະຊວງ ການເງິນ ຖະແຫລງຢືນຢັນວ່າ ລັດຖະບານລາວຈະບໍ່ດັດແກ້ແຜນການງົບປະມານ ປະຈຳປີ 2017 ນີ້ ໂດຍຈະສູ້ຊົນເພື່ອຈັດເກັບລາຍຮັບໃຫ້ໄດ້ເຖິງ 96 ເປີເຊັນ ຂອງ ແຜນການຕະຫຼອດປີ ແລະຖ້າຫາກວ່າ ມີເງື່ອນໄຂທີ່ດີ ກໍຍັງຈະພະຍາຍາມສູ້ຊົນ ເພື່ອຈັດເກັບລາຍຮັບ ໃຫ້ບັນລຸເຖິງ 99 ເປີເຊັນ ຂອງແຜນການ ຕະຫຼອດປີ ອີກດ້ວຍ ດັ່ງທີ່ ທ່ານສົມດີ ໄດ້ຢືນຢັນວ່າ: ໂດຍອີງຕາມແຜນງົບປະມານຕະຫຼອດປີ 2017 ນີ້ ລັດຖະບານລາວ ໄດ້ວາງເປົ້າ ໝາຍ ທີ່ຈະຈັດເກັບລາຍຮັບໃຫ້ໄດ້ໃນມູນຄ່າລວມ ບໍ່ນ້ອຍກວ່າ 23,946 ຕື້ກີບ ຫາກແຕ່ວ່າ ໃນໄລຍະ 3 ເດືອນຕົ້ນປີນີ້ ກໍປາກົດວ່າ ລັດຖະບານລາວ ສາມາດຈັດ ເກັບລາຍຮັບໄດ້ພຽງ 4,621 58 ຕື້ກີບ ຄິດເປັນ 19 3 ເປີເຊັນ ຂອງແຜນການປີ ໃນນີ້ ກໍແບ່ງເປັນການຈັດເກັບລາຍຮັບພາຍໃນ 4,183 37 ຕື້ກີບ ແລະ ການຊ່ວຍ ເຫຼືອຈາກຕ່າງປະເທດ 438 2 ຕື້ກີບ ໝາຍຄວາມວ່າ ລັດຖະບານລາວ ຈະສາມາດ ບັນລຸເປົ້າໝາຍ 96 ເປີເຊັນ ຂອງແຜນການໄດ້ນັ້ນ ກໍຈະຕ້ອງຈັດເກັບລາຍຮັບໃຫ້ ໄດ້ອີກ 18,366 58 ຕື້ກີບ ເຊິ່ງກໍບໍ່ແມ່ນເລື່ອງງ່າຍ ທັງນີ້ ໂດຍລາຍຮັບຂອງລັດຖະບານລາວ ທີ່ຫລຸດລົງຫຼາຍທີ່ສຸດ ໃນປັດຈຸບັນ ຄືລາຍ ຮັບຈາກຄ່າສຳປະທານ ໃນທຸລະກິດ ໂທລະຄົມມະນາຄົມ ແລະ ການຂຸດຄົ້ນແຮ່ທາດ ໂດຍສະເພາະເໝືອງແຮ່ຄຳ ຢູ່ພູເບ້ຍ ແລະ ບ້ານຫ້ວຍຊາຍ ໃນແຂວງໄຊສົມບູນນັ້ນ ຍັງຕ້ອງປະເຊີນກັບສະພາວະຂາດທຶນ ຄິດເປັນມູນຄ່າລວມກັນ ບໍ່ນ້ອຍກວ່າ 200 ຕື້ກີບອີກດ້ວຍ ເຊິ່ງໝາຍຄວາມວ່າ ລັດຖະບານລາວ ຈະບໍ່ມີລາຍຮັບຈາກເໝືອງ ແຮ່ຄຳ ຂະໜາດໃຫຍ່ທັງ 2 ແຫ່ງ ດັ່ງກ່າວນີ້ເລີຍ ໃນຕະຫຼອດປີ 2017 ນີ້ ສ່ວນລາຍຮັບຈາກຄ່າສຳປະທານທຸລະກິດ ໂທລະຄົມມະນາຄົມ ທີ່ຫລຸດລົງນັ້ນ ກໍເພາະວ່າ ໄດ້ມີການໃຊ້ບໍລິການ ໂທລະຄົມມະນາຄົມຫລຸດລົງ ໂດຍປະຊາຊົນ ລາວ ແລະ ບັນດາຫົວໜ່ວຍທຸລະກິດຕ່າງໆ ໄດ້ພາກັນຫັນໄປຊົມໃຊ້ລະບົບບໍ່ຕ້ອງ ເສຍຄ່າບໍລິການ ກໍຄືລະບົບ Line ແລະ Internet ເພື່ອສື່ສານກັນຫຼາຍຂຶ້ນ ຈຶ່ງສົ່ງ ຜົນເຮັດໃຫ້ລາຍຮັບ ຂອງລັດຖະບານລາວຫລຸດລົງດ້ວຍ ສຳລັບໃນແຜນການປີ 2016 ທີ່ຜ່ານມາ ລັດຖະບານລາວ ກໍສາມາດຈັດເກັບລາຍຮັບ ໄດ້ໃນມູນຄ່າລວມທັງໝົດ 22,555 59 ຕື້ກີບ ຄິດເປັນ 95 17 ເປີເຊັນ ຂອງແຜນ ການປີ ເຊິ່ງເປັນລາຍຮັບພາຍໃນ 20,041 19 ຕື້ກີບ ທີ່ໄດ້ຈາກສ່ວຍສາອາກອນ 9,711 ຕື້ກີບ ພາສີ 6,366 ຕື້ກີບ ພັນທະຈາກບັນດາລັດວິສາຫະກິດ 1,968 ຕື້ກີບ ຊັບສິນຂອງລັດ 1,975 ຕື້ກີບ ແລະ ອື່ນໆອີກ 2,119 ຕື້ກີບ ຕາມລຳດັບ ທາງດ້ານທະນາຄານພັດທະນາເອເຊຍ (ADB) ລາຍງານວ່າ ການຈັດເກັບລາຍຮັບ ໄດ້ຕ່ຳກວ່າແຜນການດັ່ງກ່າວ ຍັງເຮັດໃຫ້ລັດຖະບານລາວ ຕ້ອງປັບລົດເປົ້າໝາຍ ຂອງການຈັດເກັບລາຍຮັບ ຕະຫຼອດແຜນການປີລົງ ຈາກເດີມ 26,159 ຕື້ກີບ ເປັນ 23,700 ກວ່າຕື້ກີບ ທັງຍັງຕ້ອງປັບລົດລາຍຈ່າຍລົງຈາກ 31,946 ຕື້ກີບ ເປັນ 31,118 ຕື້ກີບ ໂດຍລົດລົງເຖິງ 828 ຕື້ກີບ ທັງເຮັດໃຫ້ລັດຖະບານລາວ ຕ້ອງປະເຊີນ ບັນຫາຂາດດຸນງົບປະມານເພີ່ມຂຶ້ນຈາກ 5,787 ຕື້ກີບ ເປັນ 7,418 ຕື້ກີບ ຄິດເປັນ 6 43 ເປີເຊັນ ຂອງຍອດຜົນຜະລິດລວມພາຍໃນ (GDP) ອັນເຮັດໃຫ້ການລົງທຶນ ຂອງພາກລັດ ລົດລົງເກີນກວ່າ 500 ຕື້ກີບ ເຊິ່ງກະທົບຕໍ່ການຈັດຕັ້ງປະຕິບັດແຜນ ການພັດທະນາເສດຖະກິດ ແລະ ສັງຄົມແຫ່ງຊາດຂອງລາວ ຢ່າງຫລີກລ່ຽງ ບໍ່ໄດ້